- Anghel Iordănescu a fost întrebat dacă merită Ianis Hagi să fie la EURO 2024
- Tatăl selecţionerului a refuzat să răspundă şi să comenteze ce a spus Gică Hagi
Anghel Iordănescu a fost întrebat dacă merită Ianis Hagi să fie la EURO 2024, după ce fiul lui Gică Hagi a marcat cu Columbia.
Anghel Iordănescu a subliniat că nu va analiza cazuri individuale şi nici nu va comenta ce spune Gică Hagi.
"Merită Ianis Hagi să fie la EURO?" Răspunsul pe care l-a dat Anghel Iordănescu
"Spuneam mai devreme că nu ar fi corect faţă de selecţioner să spun cine să plece, cine să stea acasă.
Nici nu aş vrea să comentez ce spune Gică Hagi.
Eu cred că, în momentul de faţă, selecţionerul ce a făcut şi ce a ales a fost bine.
Să îi acordăm în continuare încredere, este atributul lui.
"O să vedeţi ce presiune o să se facă în următoarele două luni"
Evident, că putem vorbi cu toţii, este opinia noastră. Este selecţionerul nostru.
Vă mai spun ceva. O să vedeţi ce presiune o să se facă în următoarele două luni, din partea preşedinţilor de cluburi, a patronilor, în special a patronilor. Vă spun de acum, nici nu va lua în seamă.
Nu avem superstaruri, selecţionerul a mers după grup. Cine s-a eliminat, s-a eliminat pentru că nu a respectat principiile grupului.
Ca să închei acest subiect, pentru noi, cea mai importantă preocupare este ca jucătorii care evoluează în străinătate să joace, să intre în formă.
Jucătorii care vin la echipa naţională să câştige minute", a spus Anghel Iordănescu la digisport.ro.
Marius Șumudică s-a convins de Ianis Hagi, după golul marcat la națională! Verdict despre fiul "Regelui"
Marius Șumudică s-a convins de Ianis Hagi, după golul marcat de acesta la națională, în meciul cu Columbia. Antrenorul român a dat verdictul despre internaționalul de la Alaves și a menționat că acesta a prestat un joc foarte bune, în duelul de pe Wanda Metropolitano.
Ianis Hagi a fost rezervă în ambele partide ale României, din această lună. În meciul cu Columbia, mijlocașul a reușit să marcheze și a ajuns la cinci goluri marcate la echipa națională.
Marius Șumudică a declarat că Ianis Hagi are "foame" de performanță și de a demonstra, date fiind minutele sale puține pe care le bifează la echipa de club. Antrenorul a mai menționat că poziția ideală a lui Ianis, pe care acesta dă randament, este de mijlocaș în zona centrală.
"Șumi" a lăudat și schimbările făcute de Edi Iordănescu, în timpul meciului cu Columbia, schimbări care au reușit să aducă un plus jocului.
"Avem individualități și în momentul în care Ianis Hagi a înscris și a vrut să demonstreze, pe fondul ăsta de inconstanță și după accidentarea deosebit de gravă, transferul într-un campionat unde nu e ușor de jucat, dar foamea de performanță, de a demonstra că are o calitate deosebită, a dus la această prestație. Dintr-un pressing am reușit să revenim un pic în joc la scorul de 0-3.
E clar că schimbările ne-au ajutat, am crescut. Hagi este un jucător care dă un anumit randament în zonă centrală. Pe Hagi dacă-l izolezi în bandă, trebuie doar în dreapta, să intre cu piciorul stâng. Hagi e număr 10, are calitatea asta de a da pase filtrante, decisive, să pună în valoarea atacanții", a declarat Marius Șumudică, conform sursei citate.